laion/Wikipedia-Exotic huggingface dataset:
ארצ'י והאדם הקדמון

ארצ'י והאדם הקדמון (באנגלית: The Archies in Jugman) הוא סרט הנפשה טלוויזיוני אמריקאי, מסוגת ספורט וקומדיה, אשר מבוסס על סדרת ההנפשה "התעלומות המוזרות של ארצ'י", סדרה המבוססת על דמויות של ארצ'י קומיקס. הסרט בוים על ידי סקוט המינג, נכתב על ידי מרתה מורן, והופק על ידי DIC Entertainment כחלק מסדרת הסרטים "DIC Movie Toons", כאשר הסרט הוא החמישי בסדרה. הסרט שודר לראשונה בארצות הברית בערוץ ניקלודיאון ב-3 בנובמבר 2002. בישראל הסרט הופץ לראשונה בשנת 2014 בדיבוב לעברית, כאשר הסדרה עלייה מבוסס הסרט אינה דובבה לעברית ושודרה בתרגום עברי בערוץ הילדים כחלק מרצועת השידור "טלמאניה". אורך הסרט הוא כ-74 דקות, ושפת המקור שלו היא אנגלית. לאחר שמערכת חימום חדשה מופעלת תחת התיכון בו ארצ'י וחבריו לומדים, אדם קדמון, שלמעשה הוא צאצאו של ראש-כד, והממותה שלו מופשרים מהקרח בו היו קפואים. ארצ'י וחבריו מוצאים את האדם הקדמון, המכונה "איש-כד" בדומה לשמו של ראש-כד, ויחד הם מלמדים אותו כיצד לחיות בעולם המודרני. במהלך הסרט רואים כיצד ארצ'י וחבריו עוברים הרפתקאות מצחיקות יחד עם איש-כד בכל מיני סיטואציות, ביניהן החיים בבית, משחק פוטבול ואכילה במסעדה. בימוי הדיבוב העברי נעשה על ידי טליה ברקאי, והופק על ידי יעל אללוף ודן שצברג. "ארצ'י והאדם הקדמון", במסד הנתונים הקולנועיים IMDb (באנגלית) "ארצ'י והאדם הקדמון", באתר Rotten Tomatoes (באנגלית) "ארצ'י והאדם הקדמון", במסד הנתונים הקולנועיים KinoPoisk (ברוסית) ארצ'י והאדם הקדמון, במיזם "אישים" לתיעוד היצירה הישראלית The Archies in Jugman, באתר MGM Movie Database
מטילדה בראון

מטילדה בראון (באנגלית: Matilda Browne;‏ 8 במאי 1869 - 3 בנובמבר 1947) הייתה אמנית אימפרסיוניסטית אמריקאית שצוינה בזכות ציורי הפרחים שלה וסצנות הכפר. היא הייתה האישה היחידה בכפר האומנים אולד ליים, שנלקחה ברצינות כציירת על ידי עמיתיה הגברים. בילדותו בניוארק, ניו ג'רזי, גרה מטילדה בראון בשכנותו של האמן תומאס מורן, שנודע בזכות נופיו ובמיוחד בזכות ציוריו הגדולים של הפארק הלאומי ילוסטון. הוא איפשר לשכנתו בת ה-9 להיכנס לאולפן שלו לצפות בו עובד לפני שהזמין אותה להתנסות לצייר בצבע, במברשת ובבד. הכישרון הטבעי שלה היה ברור. הוא עודד אותה לקחת שיעורי אמנות נוספים, ובגיל 12 התקבל אחד מציורי הפרחים שלה לתערוכה באקדמיה הלאומית לעיצוב בניו יורק. עד מהרה התעניינה בציור חיות משק ונסעה עם אמה לאירופה בשנת 1889 ללמוד אצל ציירי בעלי חיים בצרפת ובהולנד. בראון למד אצל מורים פרטיים - אלינור וקייט גרנדורקס (1854–1917, 1851–1913), פרדריק פרייר (1849–1908), צ'ארלס מלוויל דיואי (1849–1937), ז'וליאן דופרה (1851–1910) בברביזון, והנרי ביסבינג (1849–1933) בהולנד. לאחר שחזרה מאירופה לני-יורק בראשית שנות ה-90, החלה להציג בתערוכות במטרופולין. באופן המשמעותי ביותר, בהתחשב בחיבתה לציור בעלי חיים, היא למדה אצל קרלטון וויגינס (1848–1932), צייר נוף ידוע וצייר בקר. בראון הציגה את עבודותיה בארמון האמנויות בתערוכה הקולומביאנית העולמית בשנת 1893 בשיקגו, אילינוי. היא עבדה בכפרי אומנים בגריניץ' בקונטיקט, ובקוס קוב, קונטיקט בסוף שנות ה-90. לאורך הקריירה שלה היא עבדה לסירוגין באולד ליים, קונטיקט בשנים 1905–1906 ומדי פעם בשנים 1911 - 1924. מטילדה בראון שכרה בית במרכז הכפר ליים, ונראה כי הוא מוצג ברקע הציור "הגן" (1915). היא הוצגה על ידי המדריך שלה הצייר קרלטון וויגינס בפני האמנים שהיו ב"פנסיון פלורנס גרינסוולד" באולד ליים. בשנת 1905, כשביקרה לראשונה באולד ליים, בגיל 36, היא כבר זכתה במספר פרסים וביססה את המוניטין שלה. האומנים ב"פנסיון פלורנס גרינסוולד" ביקשו ממטילדה בראון לצייר על דלת המקום, והיא תרמה זוג ציורים על הדלת המובילה לחדר השינה של בעלת הפנסיון גברת פלורנס. הציורים היו סצנה של עגלים הרועים מתחת לעץ. מתילדה הייתה גם האישה היחידה שנכללה בציור קיר על מושבת האמנים שהצייר הנרי רנקין פוור צייר מעל האח בחדר האוכל של הפנסיון. אלה היו מחוות כבוד יוצאות דופן, מכיוון שמושבה האומנים שנשלטה על ידי הגברים, הסתכלה בדרך כלל על האמניות בזלזול - כפי שניתן ללמוד בצורה הטובה ביותר מהמקרה של וילארד מטקלף שצייר סטודנטית צעירה לאומנות בצורה "לא סימפתטית" (1907). בשנת 1918 מטילדה בראון הפכה לאשתו השנייה של פרדריק ואן ווייק. היא ובעלה התגוררו בביתו במנהטן, ניו יורק. בשנת 1932 פורסמו איוריה בספרו של בעלה, "זכרונות של ניו-יורקר ותיק". לאחר מותו של פרדריק ואן ווייק ב-16 בפברואר 1936, מטילדה בראון חזרה לגריניץ' לחיות. מטילדה בראון נפטרה בגריניץ' בקונטיקט ב-3 בנובמבר 1947 בגיל 78. מדיה וקבצים בנושא מטילדה בראון בוויקישיתוף Fox Chase: Matilda Browne, Florence Griswold Museum Jim Lampos, Michaelle Pearson, Remarkable Women of Old Lyme, Arcadia Publishing, 2015-05-04, ISBN 978-1-62585-313-4. (באנגלית) United States Women Painters: 1893 Exposition--page 2, arcadiasystems.org Matilda Browne, Just One of the Boy Artists, New England Historical Society, ‏2014-05-08 (באנגלית) "Old New Yorker, Dies in 83d Year", Newspapers.com (באנגלית) Art Historian Susan Larkin Brings Neglected Painter To Life, Greenwich Sentinel, ‏2017-04-02
מושונאודוואר

מושונאודוואר (בהונגרית: Mosonudvar) הוא כפר במחוז גיור-מושון-שופרון, שבצפון-מערב הונגריה. הכפר הוקם בשנת 2010 לאחר שפוצל מהעיר מושונמגיארובאר. נתוני הכפר באתר הלמ"ס ההונגרי ערך זה הוא קצרמר בנושא הונגריה. אתם מוזמנים לתרום לוויקיפדיה ולהרחיב אותו.
שאנסון רוסי

שאנסון רוסי (ברוסית: русский шансон, "רוסקיי שאנסון", מצרפתית: שאנסון) הוא מונח קולקטיבי שמשמש לציון ז'אנרים שונים של מוזיקה רוסית: רומנסה עירונית, שירי מלחמה, שירי מהגרים ושירי אסטרדה מסוימים. בתעשיית המוזיקה הרוסית, המונח "שאנסון רוסי" הוצג כאיפמיזם בשנות התשעים, כשיר קרימינלי "Blatnaya pesnya" החל להישמע על הבמה, ברדיו ובטלוויזיה, והוא עובר פופולריזציה על ידי תחנת הרדיו המפורסמת באותו הם "שאנסון רוסי". לפיכך, מושג השאנסון הרוסי כולל פרפורמרים שונים למדי - מפיוטר לשצ'נקו, מיכאל שופוטינסקי ומיכאל קרוג ועד קלבדיה שולז'נקו ומארק ברנס, מה שהופך את המונח הזה לבלתי עקבי ולא מקובל על כולם. כך או אחרת, מאז 2002, נערך טקס חלוקת פרס "שאנסון השנה" בארמון הקרמלין הממלכתי. שאנסון רוסי הוא שיר בעל אופי חברתי אופייני, שמבוצע לרוב בגוף ראשון. אתר רשמי של "רדיו שאנסון" אנציקלופדיה של שאנסון רוסי https://ruslanguage.ru/blog/russian-chanson/ https://www.nytimes.com/2006/07/13/arts/13iht-chanson.2191666.html https://rateyourmusic.com/genre/Russian+Chanson/
אדמון שחור-עין

אדמון שחור-עין (שם מדעי: Myripristis murdjan) הוא מין של דג מסוג אדמון ממשפחת הברקניים, החי באזור האינדו-פסיפי ממפרץ אילת ומזרח אפריקה עד לגינאה החדשה ואיי שלמה בעומקים של 1–50 מטרים. הוא תואר מדעית בשנת 1775 על ידי חוקר הטבע השוודי פטר פורסקל. האדמון שחור העין מגיע לאורך 20 ס"מ בממוצע, ואורכו המרבי עד 60 ס"מ. צבעו הכללי אדום או ורוד, עם כתמים שחורים בשולי מכסה הזימים ומעל העיניים שהעניקו לו את שמו. קוטר העין גדול במיוחד ועולה על אורך החרטום, ובניגוד למרבית בני משפחתו אין לו קוץ על מכסה הזימים. קשקשי גופו גדולים ומסודרים בשמונה שורות. הסנפירים שלו אדומים בדרך כלל וקצותיהם לבנים. האדמון שחור העין פעיל לילה ובמשך היום מסתתר בקבוצות קטנות בנקיקים ושוניות. הוא ניזון מחסרי חוליות ובעיקר מסרטנים וזואופלנקטון. האדמון מוגדר כמין ללא חשש על ידי הרשימה האדומה של IUCN. מדיה וקבצים בנושא אדמון שחור-עין בוויקישיתוף אדמון שחור-עין, באתר ITIS (באנגלית) אדמון שחור-עין, באתר NCBI (באנגלית) אדמון שחור-עין, באתר FishBase (באנגלית) אדמון שחור-עין, באתר GBIF (באנגלית) אדמון שחור-עין באתר הרשימה האדומה של IUCN ערך זה הוא קצרמר בנושא דגים. אתם מוזמנים לתרום לוויקיפדיה ולהרחיב אותו.
רומן פוטין

רומן איגורייביץ' פוטין (ברוסית: Рома́н И́горевич Пу́тин; נולד ב-10 בנובמבר 1977) הוא איש עסקים רוסי ונשיא התאחדות הטאקוונדו הרוסית. אחיינו של נשיא רוסיה ולדימיר פוטין. משמש כיושב ראש מפלגת "העם נגד השחיתות", מפלגה שמתעתדת להתמודד בבחירות הפרלמנטריות ברוסיה 2021. אביו של רומן פוטין, הוא איש העסקים איגור פוטין (אנ'), סבו אלכסנדר, היה דודו של נשיא רוסיה, ולדימיר פוטין. פוטין נולד בריאזאן, רוסיה, בשנת 1977. רומן פוטין סיים את לימודיו בהצטיינות בסניף וולסק של האקדמיה הצבאית ללוגיסטיקה בשנת 2001 ואז עבד במשך שנתיים כקצין שירות הביטחון הפדרלי. בין 2006 ל-2009 שימש כיועץ ביטחוני של מושל מחוז ריאזאן. בשנים 2012–2013 היה יועץ ללא שכר של מושל מחוז נובוסיבירסק בנושאים חברתיים וכלכליים. במיוחד הציע ופיקח על פרויקט שאפתני להפיכת מפעל לתיקון משאיות מוביל למפעל הרכבה גם לרכבים. הוא פוטר מתפקידו כאשר הפרויקט לא הצליח להתממש. פוטין נותר יועץ בנושאים דומים למושל ימלו-ננץ. רומן פוטין הוא יו"ר קבוצת MRT ובעלים משותף לשלוש חברות רוסיות נוספות: Gazstroiholding, Modernizatsiya Rechnogo Transporta ו-Frantsuzskie Aviatsionnye Technologii. החברה השנייה מארגנת שירותי נוסעים על נהר מוסקבה במטרה לצמצם את עומסי התנועה ואילו השלישית מייצרת אוטוג'ירואים. הוא נשיא איגוד הטאקוונדו הרוסי ומנהל הקרן לתמיכה ופיתוח של הקרן האקדמית הרוסית להשכלה גבוהה. מאז 2013 פוטין הוא יועץ השקעות פרטי עצמאי, המספק ייעוץ לפרויקטים של השקעות ברוסיה. במרץ 2014 הקים פוטין חברת ייעוץ משלו בשם פוטין ייעוץ בע"מ, המסייעת למשקיעים זרים לממש פרויקטים של השקעה ברוסיה. פוטין הוא הבעלים של בית גדול בכפר רזדורי. הוא גם בעל אחוזה בשטח של 44 דונם בנאפה, ווילה בלונדון. בספטמבר 2015 פוטין קנה את היאכטה היוקרתית "Silverfast" תמורת 90 מיליון דולר במהלך מופע היאכטות במונקו והוא גם הבעלים של אי בגודל 38 דונם באיי בהאמה, שם קנה תמורת 75 מיליון דולר. בשנת 2020 נכנס רומן פוטין לפוליטיקה הרוסית. במרץ הודיע על הקמת המפלגה "אנשים של עסקים". לדבריו, הוא תומך במדיניות דודנו, הנשיא פוטין ורוצה לסייע לממשלה ביוזמות החיוביות שלה. במקביל, הוא לא שלל התמודדות עם דודו, מכיוון שהמפלגה הייתה צריכה להיות בעלת שאיפות משלה. עם זאת, הוא לא הקים מפלגה. במקום זאת, ב־21 ביוני, הוא הצטרף למפלגת העם נגד השחיתות ונבחר למנהיג המפלגה ב-5 ביולי. מדיה וקבצים בנושא רומן פוטין בוויקישיתוף רומן פוטין, ברשת החברתית פייסבוק רומן פוטין, ברשת החברתית אינסטגרם Harriet Alexander, ‏Putin Consulting opens for business in London - just don't ask to speak to Mr Putin, The Telegraph, 14 March 2014 "Племянник Путина создает свою партию". НТВ. נבדק ב-2020-03-20. "Двоюродный племянник Путина стал лидером партии". РИА Новости (ברוסית). נבדק ב-2020-07-07. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "רומן פוטין".
מנצור

מנצור (בערבית: منصور) או "מנסור" הוא שם שמקורו בערבית ופירושו "מנצח (בעזרת האל)". האם התכוונתם ל... דודו מנצור – ניצב במשטרת ישראל רדא מנצור – איש שירות החוץ הישראלי, משורר והיסטוריון כמאל מנצור – יועץ לענייני ערבים לנשיאי מדינת ישראל אורי מנצור – איש עסקים ישראלי, שותף בבעלות בחברת "דל"ק" ומחזיק במפעלי תעשייה ונדל"ן ניר מנצור – מתופף ישראלי, חבר להקת איזבו גיא מנצור – די ג'יי ומפיק מוזיקלי ישראלי, יוצר מוזיקה אלקטרונית "אם סי מנצור" – דמות ראפר פיקטיבית המגולמת על ידי הקומיקאי הישראלי שחר חסון יעקב מנצור – פרופסור בחוג ללשון עברית באוניברסיטת חיפה נריה מנצור – ר"מ בישיבת עתניאל מנסור מנצורה (פירושונים) צור
מפולת

מפולת היא תנועת בלית הכוללת מגוון רחב של תנועות קרקע, כמו מפולות סלעים, מפולת בוץ, וזרימת פסולת. מפולות מתרחשות בסביבות מגוונות, המאופיינות במדרונות תלולים, מטווחי הרים לצוקי חוף או אפילו מתחת למים. כוח המשיכה הוא הכוח המניע העיקרי להתרחשות מפולת, אך ישנם גורמים נוספים המשפיעים על יציבות המדרון המייצרים תנאים ספציפיים שגורמים למפולות. במקרים רבים המפולת מתרחשת כתוצאה מאירוע ספציפי (כמו גשמים כבדים או רעידות אדמה). מפולת בוץ מפולת שלגים מדיה וקבצים בנושא מפולת בוויקישיתוף מפולת, באתר אנציקלופדיה בריטניקה (באנגלית) Understanding landslides, British Geological Survey (באנגלית) Landslide, National Geographic (באנגלית) ערך זה הוא קצרמר בנושא גאולוגיה. אתם מוזמנים לתרום לוויקיפדיה ולהרחיב אותו.
עמנואל טלמור

עמנואל (עמה) טלמור (ספקטור) (3 ביולי 1928 – 3 ביולי 2002) היה איש מערכת הביטחון הישראלית, מפקד בפלמ"ח, בכיר בשירות הביטחון הכללי ובמוסד. טלמור נולד בעין חרוד, בנם של נעמי ושמחה ספקטור. בילדותו עברה המשפחה לפתח תקווה והוא למד בבית ספר עממי של פיק"א ובתיכון בגבעת השלושה. בתקופת לימודיו בתיכון הצטרך לארגון ההגנה. ב-1946 הצטרף לפלמ"ח, הוא שירת בפלוגה ח' בגדוד הראשון בבית הערבה, יצא לקורס מ"כים ושימש מפקד כיתה בפלוגה ג' בגדוד השלישי באשדות יעקב. ב-1947 עבר קורס מפקדי מחלקות וחזר כמ"מ לפלוגה ג'. במלחמת העצמאות לחם כסגן מפקד פלוגה וממלא מקום מפקד הפלוגה בגדוד השלישי של חטיבת יפתח. השתתף בקרב על צפת, מבצע יפתח, הקרב על מצודת כ"ח,, קרב עמק הירדן, קרבות מלכיה, מבצע דני ומבצע יואב. הוא היה ממקימי קיבוץ יפתח ועבד במשק. ב-1950 נשלח מטעם תנועת דרור לדרום אמריקה. בשובו הצטרף לשירות הביטחון הכללי. ב-1953 הצטרף ליחידת המבצעים של השב"כ והמוסד למודיעין ולתפקידים מיוחדים ולאחר הקמת יחידת מפרץ בראשותו של יצחק שמיר שימש סגנו. הוא השתתף במבצע ברן, השתתף בפעולות סיכול פעילותם של המדענים הגרמנים במצרים. טלמור נטל חלק במבצע לכידת אדולף אייכמן, ב-1958 נשלח לארגנטינה לתצפת על הבית בו נחשד שמתגורר אייכמן. ב-1960 היה אחד מהמלווים שהעלו אותו למטוס אל על. ב-1961 מונה לראש מרחב ירושלים בשב"כ, ולאחר מספר חודשים הושאל למוסד ונשלח למרוקו שם פעל להעלאת יהודי מרוקו במבצע יכין. ב-1962 עבר לפריז ושימש ראש יחידת קיסריה באירופה, היה שותף בדיונים לגבי הפעלת אלי כהן והיה הישראלי האחרון שנפגש עמו לפני שנשלח בפעם האחרונה לסוריה. ב-1967 שב לישראל ומונה למפקד מרחב צפון בשב"כ. ב-1971 מונה לנציג שב"כ באירופה, ולאחר רצח הספורטאים באולימפיאדת מינכן מונה לראש מוקד האבטחה באירופה. ב-1974 פרש מהשב"כ, אך המשיך לתרום למחלקת ההיסטוריה של הארגון. לאחר פרישתו עסק בתחום ייעוץ בנושאי אבטחה. היה נשוי לריבה ואב לשלושה בנים. עמנואל טלמור באתר הפלמ"ח אורי דרומי, תסתער, אבל בזהירות - אמר יגאל אלון, באתר הארץ, 10 ביולי 2002 מאות מידידיו של עמה טלמור ז"ל העלו את זכרו במלאת שנה למותו, מבט מל"מ, גיליון 34 נבי יושע הכפר והמצודה ההתקפה השלישית – 16 במאי 1948 יוסי אחימאיר, יצחק שמיר: כסלע איתן, הוצאת מכון ז'בוטינסקי, עמ' 123 אבנר אברהמי, צילום: רלי אברהמי, 50 שנה לחטיפת אייכמן. ארבעה מהשותפים למבצע זוכרים כל פרט מהימים ההם, באתר הארץ, 7 במאי 2010 המבצע ללכידת אייכמן - פרסום השב"כ והמוסד (1960), אתר השב"כ יוסף ארגמן, מלחמת הצללים: 25 פרשיות מודיעין וביטחון בישראל, משרד הביטחון – ההוצאה לאור, 2007, עמ' 70 חן קוטס-בר, לבד בדמשק: גילויים חדשים בפרשת אלי כהן, באתר nrg‏, 4 באוגוסט 2012
גבול סין – קוריאה הצפונית

גבול סין – קוריאה הצפונית הוא הגבול הבינלאומי המפריד בין הרפובליקה העממית של סין (PRC) לבין קוריאה הצפונית. אורך הגבול הוא 1,420 קילומטרים. ממערב למזרח, נהר יאלו, הר פאקטו ונהר טומן מחלקים את שתי המדינות. העיר דנדונג, השוכנת במחוז ליאונינג בסין, היא העיר הגדולה ביותר השוכנת על יד הגבול. בצד השני של הנהר נמצאת העיר סינוויג'ו שבצפון מחוז פיונגאן בצפון קוריאה. שתי הערים ממוקמות בקצה המערבי של הגבול, בסמוך לים הצהוב. הגבול הימי שלהם מחובר על ידי גשר הידידות הסינו-קוריאני. מדיה וקבצים בנושא גבול סין – קוריאה הצפונית בוויקישיתוף ערך זה הוא קצרמר בנושא גאוגרפיה של אסיה. אתם מוזמנים לתרום לוויקיפדיה ולהרחיב אותו.
רוק רוסי

רוק רוסי היא מוזיקת רוק עם מילים בשפה הרוסית. מקורו של הרוק הרוסי בברית המועצות בשנות ה-60 בהשפעה עולמית, בעיקר מוזיקת רוק מערב אירופית ואמריקאית, וגם משיר הבארד. הרוק הרוסי הגיע לשיאו ופופולריות ההמונית בשנות ה-80, עקב היחלשות הצנזורה בברית המועצות; במהלך תקופה זו הופיעו להקות כמו קינו, אריה, אליסה, DDT, בראבו, נאוטילוס פומפיליוס ואחרות, להקות שכבר היו ידועות (כמו למשל משינה ורמני ואקווריום), החלו להוציא אלבומים רשמית. הרוק הרוסי של המאה העשרים נחשב לעיתים קרובות כתנועה תרבותית אחת שיש לה כמה מאפיינים מוזיקליים, אסתטיים ואידאולוגיים משותפים. במאה ה-20 ברוסיה ישנם כמעט כל הז'אנרים של מוזיקת רוק הנפוצה במדינות אחרות, וזו הסיבה ש "רוק רוסי" הפך למושג מעורפל יותר. מדיה וקבצים בנושא רוק רוסי בוויקישיתוף https://theculturetrip.com/europe/russia/articles/from-then-until-now-the-best-of-russian-rock/ http://russia-ic.com/culture_art/music/380/#.XwSiGtSLTVQ
ברברה מורי

ברברה מורי אוצ'ואה (בספרדית: Bárbara Mori Ochoa, נולדה ב-2 בפברואר 1978) היא שחקנית ודוגמנית אורוגוואית-מקסיקנית. ידועה בתפקידה בטלנובלה המקסיקנית "רובי" מ-2004. מורי נולדה במונטווידאו שבאורוגוואי ב-2 בפברואר 1978, בתם של יו מורי, שהוא יפני-אורוגוואי ואילו אמה, רוסריו אוצ'ואה היא מקסיקנית-לבנונית. אחותה הגדולה היא השחקנית קניה מורי (אנ'); ויש לה גם אח קטן ממנה, קינטרו. הוריה של מורי התגרשו כאשר הייתה בת שלוש ומורי חילקה את ילדותה בין אורוגוואי למקסיקו אולם ב-1990 השתקעה במקסיקו סיטי. בשנת 1998 מורי נטלה חלק בטלנובלה המקסיקנית "Mirada de mujer". התפקיד הראשי הראשון של מורי היה ב-1998 בטלנובלה המקסיקנית "אסול טקילה" לצידו של מאוריסיו אוכמן. בשנת 2001, מורי נטלה חלק בסרט הקולנוע הארגנטינאי "Inspiración" בתפקידה של אלחנדרה. בשנת 2003 כיכבה בטלנובלה הקולומביאנית "אהבה חצופה" בתפקיד הראשי של פרננדה לירה, ושודרה בערוץ האמריקאי דוברת הספרדית טלמונדו ושודרה בשמונה מדינות ברחבי העולם. ב-2004, כיכבה מורי בטלנובלה המקסיקנית "רובי" בתפקיד הראשי לצידם של סבסטיאן רולי ואדוארדו סנטמרינה. "רובי" נחשבת לאחת מאופרות הסבון הטובות ביותר והפכה את שחקניה למוכרים ומפורסמים. ב-2005 מורי גילתה את התפקיד הראשי בסרט "La mujer de mi hermano" לצדם של מנולו קרדונה וגבי אספינו. באותה שנה, מורי נטלה חלק בצוות הדיבוב של הגרסה המקסיקנית של הסרט "רובוטס". ב-2008 מורי נטלה חלק בסרט הדרמה "Violanchelo" לצדם של טוני דלטון ולאונרדו סברגליה. בשנת 2014 שיחקה בסרט הקומדיה המקסיקני "קנטיפלס", אודות חיו של השחקן קנטינפלס, בסרט גילמה את אליזבת טיילור. ב-1996, החלה מורי מערכת יחסים עם השחקן סרחיו מאייר (אנ'), איתו יש לה בן, סרג'יו מאייר מורי, יליד 1998. בני הזוג נפרדו זמן קצר לאחר מכן. לבנה של מורי יש בת, מילה, שנולדה בנובמבר 2016, מה שהופך אותה לסבתא בגיל 38. ב-2016, היא התחתנה עם שחקן הבייסבול קנת' ריי זיגמן, אחיה של השחקנית סטפני זיגמן (אנ'). בני הזוג התגרשו לאחר שנת נישואים אחת. מדיה וקבצים בנושא ברברה מורי בוויקישיתוף ברברה מורי, ברשת החברתית אקס (טוויטר) ברברה מורי, ברשת החברתית אינסטגרם ברברה מורי, במסד הנתונים הקולנועיים IMDb (באנגלית) ברברה מורי, באתר AllMovie (באנגלית) ברברה מורי, במסד הנתונים הקולנועיים KinoPoisk (ברוסית) אינס ולר, הקפיצה הגדולה, באתר ynet, 28 באפריל 2010 "Las mejores telenovelas de la historia", COMPARTIR LISTA, ‏29 בדצמבר 2013
הוברט מיניס

הוברט אלכסנדר מיניס (באנגלית: Hubert Alexander Minnis; נולד ב-16 באפריל 1954) הוא פוליטיקאי בהאמי שכיהן כראש ממשלת איי בהאמה בין מאי 2017 לספטמבר 2021. מיניס הוא מנהיג התנועה הלאומית החופשית וחבר הפרלמנט הבהאמי. הוא נבחר לפרלמנט לראשונה ב-2007. הוא פוטר מתפקידו המנהיגותי ב-FNM בדצמבר 2016 בשל סכסוך פנימי במפלגה, וחזר לתפקיד בשנת 2017. הוא התמנה לראש הממשלה בעקבות ניצחון מפלגתו בבחירות הכלליות שהתקיימו ב-10 במאי 2017. ב-17 בספטמבר 2021 הוחלף על ידי פיליפ דייוויס (אנ'), לאחר הפסדו בבחירות. מדיה וקבצים בנושא הוברט מיניס בוויקישיתוף Hubert Minnis Going After Bahamas PM's Job | Caribbean360, web.archive.org, ‏2019-07-31 Royston Jones Jr., HOLDING ON: Former PM wins council vote to lead FNM and Her Majesty’s Official Opposition in Parliament until convention ערך זה הוא קצרמר בנושא פוליטיקאים. אתם מוזמנים לתרום לוויקיפדיה ולהרחיב אותו. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "הוברט מיניס".
תם אבן יחיא

רבי יעקב (המכונה רבינו תם) אבן יחיא היה מרבני יהדות האימפריה העות'מאנית, ומחבר הספר שו"ת אהלי תם. נולד בליסבון שבפורטוגל לרב דוד בן יחיא, תלמיד חכם, פוסק ומדקדק ממגורשי ספרד. מספר שנים לאחר מכן, בעת גירוש פורטוגל (1497), יצאה המשפחה את המדינה והתיישבה, לאחר תלאות רבות, בקושטנדינא. מלבד לימודיו בתורת ישראל למד רפואה, והיה רופא הסולטאן סולימאן הראשון. היה בקי גם בספרות ערבית ובקוראן, עד שמסורת שהביא בעל שלשלת הקבלה מספרת שהיו באים שופטי הישמעאלים להתיעץ בפסקי דיניהם עמו. אך יש המפקפקים בעדות זו. נודע כאחד מגדולי הפוסקים בדורו ושלח תשובות הלכתיות לכל רחבי האימפריה העות'מאנית. רבים מחכמי דורו שלחו אליו את תשובותיהם וביקשו את חוות דעתו על דבריהם. בין היתר נשא ונתן עם רבי יוסף טאיטאצאק, רבי אליהו קפשאלי, רבי יעקב בירב, רבי אליהו מזרחי, רבי יהודה בן שושן ורבים נוספים. נפטר ככל הנראה בשנת ה'ש"ב (1541/1542) ונטמן בקושטא. על פי ר' בנימין מוטאל כתב ר' תם ספרים רבים, ובהם פירוש גדול על התלמוד, פירוש על הרי"ף ("מעשה נסים"), ופירוש על הר"ן ("על הנסים"), מלבד אלפי תשובות ודרשות וספרים בחכמות העולם. אולם ”לא נשאר מכלל כולם כי בשרפה אחת שנשרפה העיר אש אכלתם, ועיני הרב ז"ל רואות וכלות אליהם... ומדאגה מדבר נשבר לבו בקרבו ורוחו שבה אל האלהים…”. ספרו שו"ת "אהלי תם" הוא מקצת מתשובותיו שנותרו מ'מהדורה קמא' של המחבר. נדפס בוונציה שנת שפ"ב בתוך הקובץ "תמת ישרים", בהשתדלות נכדו ועל ידי המדפיס ר' בנימין מוטאל. מהדורה חדשה של הספר יצאה לאור בירושלים תשנ"ט על ידי "מכון הכתב". הגהותיו על שו"ת הרשב"א נדפסו על ידי מכון אהבת שלום. יוסף – רופא ומשנה לסולטאן סולימאן. נהרג באחת המלחמות נגד פרס, אליה הצטרף. גדליה – התגורר בסלוניקי ובאדירנה, ובשת ה'ש"ח שב למולדתו קושטנדינא. חיבר ספר "שבעה עיניים" – חקירות על דרכי המידות. אליקים כרמולי, דברי הימים לבני יחייא (פרק רביעי, עמ' 23–27), פרנקפורט: איזק קויפטאן, ה'תר"י (1849/1850) (הקישור הוא לספרייה הלאומית) שלמה אברהם רוזאניס, קורות היהודים בתורקיה וארצות הקדם ב: משנת ה'ר"פ עד ה'של"ה, 1574–1520 (עמ' 6–8), סופיה: המשפט, ה'תרצ"ז–ה'תרצ"ח (1937–1938) באתר HebrewBooks שו"ת אהלי תם (מבוא), ירושלים: מכון הכתב, ה'תשנ"ט באתר HebrewBooks א' אייזינבך, הגהות וחידושים על תשובות הרשב"א לרבי תם ן' יחיא, מקבציאל כה, באתר היברובוקס תם בן דוד אבן יחיא, דף שער בספרייה הלאומית "תם אבן יחיא", במהדורת 1901–1906 של האנציקלופדיה היהודית (באנגלית) בעקבות הפסוק "יעקב איש תם יושב אהלים" (ובדומה לרבינו תם); בשם זה נהג לחתום. ספריו: לשון לימודים ושקל הקודש, וכן חיבור על הלכות טריפות שצוטט בספר בית יוסף מספר פעמים כרמולי (להלן בפרק לקריאה נוספת), עמ' 24 בנימין בן אברהם מוטל, תמת ישרים, ונציה שפב, באתר היברובוקס ראו פרק "לקריאה נוספת" רוזאניס (להלן בפרק לקריאה נוספת), וראו: מאיר בניהו, "דרושיו שלרבי יוסף בן מאיר גארסון", מיכאל ז, המרכז לחקר התפוצות באוניברסיטת תל אביב (עמ' קכח הערה 316) גדליה אבן יחיא, שבעה עיניים, קושטא ה'ש"ג, באתר היברובוקס
רעב (הוצאת ספרים)

שגיאות פרמטריות בתבנית:חברה מסחרית שימוש בפרמטרים מיושנים [ אנשי מפתח ] רעב ספרים, המוכרת במותג רעב, היא הוצאת ספרים ישראלית עצמאית ולא מסחרית, שנוסדה בבאר-שבע בשנת 2012. הוצאת "רעב" הייתה יוזמתו של המשורר והמתרגם ערן צלגוב והוקמה על-ידו עם אפרת ירדאי בעקבות סדרת אירועי הקראת שירה שחורה בקיץ 2011 אותם ערכו השניים. האירועים תחת הכותרת "כּוּשִׁילָאִמָּאשֶׁלָּהֶם" כללו הקראת שירה אפרו-אמריקאית בתרגום לעברית. מתוך האירועים צמחה אנתולוגיה של תרגומים בשם זה שהפכה לספר הראשון של ההוצאה. הספר, שכלל תרגומים למשוררים ומשוררות שונים כמו אמירי ברקה, לנגסטון יוז, אודרי לורד ופט פארקר, זכה לאהדת הביקורת והקהל ואף נבחר לאחד משנים עשר הספרים החשובים לשנת 2012 של עיתון "הארץ". בהמשך הפך הספר גם למופע מוזיקלי בליווי המוזיקאי דויד פרץ. מאז היווסדה ההוצאה מקפידה לקיים אירועי ספרות רבים בה משולבות הקראות טקסטים מתוך הספרים והרצאות קצרצרות או קטעים דרמטים להנכחת הטקסטים והנגשתם. מלבד סדרת שירת מקור (תחת השם "שירה עם מקור") ושירה מתורגמת, ייסדה ההוצאה בשנת 2014 את הסדרה "צדק פואטי". מטרת הסדרה היא ל"תקן" את הקאנון העברי ולהחזיר לתוכו טקסטים שהודרו ממנו מסיבות שונות. הספר הראשון בסדרה היה "איתיאל הכושי", התרגום הראשון לאותלו מאת שקספיר משנת 1874. הקו המנחה של ההוצאה המופיע על דש כל ספריה משנת 2014 ואילך: הוצאת "רעב" הוקמה בבאר-שבע בקיץ 2012. החברות והחברים ב"רעב" שואפיםות להכניס אל התרבות הישראלית טקסטים שיאתגרו אותה ואת הנחות היסוד ההומוגניות שלה. . כּוּשִׁילָאִמָּאשֶׁלָּהֶם: אסופה זמנית לשירה שחורה (2012) שירים בהקשרים: אסופה ישראלית עכשווית (2013) איפה תהיו: משיריה של פט פארקר (2014) שיעור גאוגרפיה: משיריו של כריס אבאני (2016) פרימת טלאים מאת חני כבדיאל (2015) נעמן מאת נדב נוימן (2015) אולי רק בלחש מאת מתן פריימן (2022) דרוש מקום מאת אַסתר וולק (2022) איתיאל הכושי מוינעציא, 1874: אותלו, ויליאם שקספיר, אחרית דבר עמינדב דיקמן (2015) רם ויעל, 1878: רומאו ויוליה, ויליאם שקספיר, אחרית דבר אברהם עוז (2015) אוטופיה מקזבלנקה: כתבי מכלוף אביטן, אחרית דבר דוד גדג' (2016) בת ישראל נודדת: זכרונות מסעות ופגישות, 1935: שלומית פלאום, אחרית דבר נורית גוברין (2019) לָה אֶסְקְוּאֶלִיטָה: סיפורי עדוּת, מאת אליסיה פרטנוי, מספרדית יעל דקל וערן צלגוב (2020) קונדסות .VS סמכותנות: מדוע פעולות דילמה מקדמות אקטיביזם לא אלים?, מאת שרדיה פופוביץ' עם סופיה מק'קלן, ערכו בעברית יעל דקל וערן צלגוב (2024) רעב, ברשת החברתית פייסבוק עידו קינן, קרא לי שחור, באתר הארץ, 21 במרץ 2013 "לה אסקואליטה": מבעד לכיסוי העיניים עלית קרפ, הספרים המומלצים של 2012, באתר הארץ, 24 בדצמבר 2012 ערך זה הוא קצרמר בנושא ספרות. אתם מוזמנים לתרום לוויקיפדיה ולהרחיב אותו.
לוטאי טשרינג

לוטאי טשרינג (בדזונגקה: བློ་གྲོས་ཚེ་རིང་; נולד ב-10 במאי 1969) הוא פוליטיקאי ורופא בהוטאני, המשמש כראש ממשלת בהוטן מאז 7 בנובמבר 2018. 1991: מדליית הזהב של האב ויליאם מקיי על הצטיינות אקדמית. 2005: זכה בפרס גיבור החמלה שניתן לו בידי הדלאי לאמה טנזין גיאטסו. מדיה וקבצים בנושא לוטאי טשרינג בוויקישיתוף לוטאי טשרינג, ברשת החברתית אקס (טוויטר) ערך זה הוא קצרמר בנושא פוליטיקאים. אתם מוזמנים לתרום לוויקיפדיה ולהרחיב אותו.